PLANB เติบโตต่อเนื่อง
มีการวิเคราะห์กันว่า PLANB จะมีกำไรสุทธิไตรมาส 3 ปี 2561 อยู่ที่ 182 ล้านบาท เพิ่มขึ้น 21% จากงวดเดียวกันของปีก่อน และเพิ่มขึ้น 19% จากไตรมาสก่อน เป็นผลจากการคาดการรายได้จะอยู่ที่ 921 ล้านบาท เพิ่มขึ้น 17% จากงวดเดียวกันของปีก่อน และเพิ่มขึ้น 6% จา
26 ต.ค. 2561

คุณค่าบริษัท
มีการวิเคราะห์กันว่า บริษัท แพลน บี มีเดีย จำกัด (มหาชน) หรือ PLANB จะมีกำไรสุทธิไตรมาส 3 ปี 2561 อยู่ที่ 182 ล้านบาท เพิ่มขึ้น 21% จากงวดเดียวกันของปีก่อน และเพิ่มขึ้น 19% จากไตรมาสก่อน เป็นผลจากการคาดการรายได้จะอยู่ที่ 921 ล้านบาท เพิ่มขึ้น 17% จากงวดเดียวกันของปีก่อน และเพิ่มขึ้น 6% จากไตรมาสก่อน
อนึ่งส่วนผลงานที่คาดว่าจะเพิ่มขึ้นจากรายได้ทุกสื่อที่เพิ่มขึ้นโดยอัตราการใช้สื่อเฉลี่ยรวมอยู่ที่ 75% เพิ่มขึ้นจากไตรมาส 2 ปี 2561 ที่ 72% จากไตรมาสก่อน ตามการขยายสื่อในช่วงที่ผ่านมา ทั้งป้ายดิจิทัลใหม่และสื่อในสนามบิน โดยในปีนี้ได้เพิ่มจำนวนป้ายดิจิทัลในกรุงเทพฯ 20 จอ และต่างจังหวัด 20 จอ
อีกทั้งเริ่มรับรู้รายได้จากการลงทุนป้ายดิจิทัลขนาดใหญ่ที่ศูนย์การค้า CentralWorld เต็มไตรมาส 60 ล้านบาท และรับรู้รายได้จากการบริหารลิขสิทธิ์สื่อฟุตบอล 40 ล้านบาท และเริ่มควบรวมรายได้จากคอนเทนต์ของ BNK48
สำหรับอัตรากำไรขั้นต้นคาดเพิ่มขึ้น 38% จากไตรมาส 2 ปี 2561 ที่ 36% จากไตรมาสก่อน แต่ทรงตัว 38% จากงวดเดียวกันของปีก่อน เนื่องจากต้นทุนส่วนใหญ่คงที่ในขณะที่รายได้จากการใช้สื่อเพิ่มขึ้น และคาดค่าใช้จ่ายในการขายและบริหารต่อยอดขายอยู่ที่ 14% ใกล้เคียงกับไตรมาสที่ผ่านมา ส่งผลให้มีอัตรากำไรสุทธิคาดเพิ่มขึ้นอยู่ที่ 20%
นอกจากนี้ คาดแนวโน้มกำไรสุทธิไตรมาส 4 ปี 2561 จะเติบโตต่อเนื่องจากการทยอยรับรู้รายได้สื่อใหม่จากแผนเพิ่มจอดิจิทัลอีก 50 จอ ส่งผลให้จำนวนจอดิจิทัลโฆษณามากกว่า 400 จอทั่วประเทศ และบริษัทได้เพิ่มคอนเทนต์ใหม่เพิ่มทางเลือกหลากหลายให้กับสปอนเซอร์มากขึ้น โดยล่าสุดได้ร่วมทำแพลตฟอร์มกับ บ.โคนามิ ที่ญี่ปุ่น จัดทำคอนเทนต์ e-sport game คาดเป้าหมายรายได้ปีหน้า 50-100 ล้านบาท
ขณะเดียวกัน คาดรายได้เฉลี่ย 3 ปีเติบโตเฉลี่ย 18% (CAGR 3y 2561-2563) จากคาดอัตราการใช้สื่อรวมอยู่ที่ 75% อัตรากำไรขั้นต้นคาดดีขึ้นอยู่ที่ 36-37% จากรายได้จากการขยายสื่อใหม่ที่เพิ่มขึ้น ในขณะที่ต้นทุนส่วนใหญ่คงที่ คาดการเข้าร่วมลงทุนกับ BNK48 ที่จะเริ่มในครึ่งปีหลังนี้จะมีกำไรขึ้นเล็กน้อยอยู่ที่ 2-3% เนื่องจากการเป็นช่วงเริ่มต้นธุรกิจคาดกำไรสุทธิปี 2561-2563 เติบโตเฉลี่ย 3 ปี ปีละ 28%
ดังนั้นจากการขยายสื่อโฆษณาใหม่ในปีที่ผ่านมาต่อเนื่องถึงปัจจุบัน ที่จะเริ่มรับรู้รายได้เต็มปีในปีนี้ รวมถึงโอกาสการเติบโตในอนาคตจากการขยายธุรกิจต่อยอดจากการร่วมทุนซื้อกิจการต่าง ๆ ที่จะช่วยสร้างรายได้และกำไรสุทธิเติบโตต่อเนื่อง
ผลดังกล่าวทำให้นักวิเคราะห์ บล.ทิสโก้ ยังคงแนะนำ “ซื้อ” ราคาเป้าหมายที่ 7.90 บาท
…
ผู้ถือหุ้นรายใหญ่
รายชื่อกรรมการ